Achaios (mytológia)

Achaios (Achaios) je v gréckej mytológii syn Xoutha a jeho manželky Kreousy, dcéry aténskeho kráľa Erechthea.Apollodoros, Kronika, 1,7,3.Pausanias, Periégésis tés Hellados, 7,1,2.

Achaios bol podľa gréckych mýtov vnuk praotca Grékov Helléna, ktorý mal troch synov, Aiola, Dóra a Xoutha.Strabón, Geographica 8,7,1. Zo vzťahu Xoutha a jeho manželky Kreousy sa potom narodil Achaios a jeho brat Ión, praotcovia Achájcov a Iónov. Achaios mal dvoch synov, ArchandraHerodotos, História, 2,98. a Architela.Pausanias, Periégésis tés Hellados, 7,1,6. 

V najstarších gréckych mýtoch sa tieto postavy nevyskytujú, je to neskorší umelý výtvor, ktorý mal poslúžiť na vysvetlenie spoločného pôvodu a pomenovania Hellénov teda Grékov a pôvod gréckych kmeňov. (Náš názov „Gréci" je odvodený z latinského „Graeci" podľa západného gréckeho kmeňa, s ktorým prišli Rimania pravdepodobne po prvýkrát do styku.)

 Referencie a bibliografia 

Kategória:Postavy gréckej mytológie